
JONIŠKIO RAJONO SAVIVALDYBĖS KONTROLĖS IR AUDITO TARNYBOS
2017 METŲ VEIKLOS ATASKAITA


Ši ataskaita parengta vykdant Lietuvos Respublikos vietos savivaldos įstatymą[footnoteRef:1], Joniškio rajono savivaldybės tarybos veiklos reglamentą[footnoteRef:2], Joniškio rajono savivaldybės kontrolės ir audito tarnybos nuostatus[footnoteRef:3] ir 2018 metų veiklos planą. [1:  Lietuvos Respublikos vietos savivaldos įstatymas, 1994-07-07, Nr. I-533 (su vėlesniais pakeitimais).]  [2:  Savivaldybės tarybos 2015-11-12 sprendimas Nr. T-203]  [3:  Savivaldybės Tarybos 2009-02-19 d. sprendimas Nr. T-52] 

Tarnybos veiklos ataskaita yra skirta Joniškio rajono savivaldybės tarybai, kuriai Tarnyba yra atskaitinga, audituojamiems subjektams ir Joniškio rajono savivaldybės bendruomenei. Šia ataskaita siekiama supažindinti su Tarnybos 2017 metų veikla ir jos rezultatais. Tikime, kad šioje ataskaitoje pateikta informacija bus naudinga jos vartotojams.
Tarnyba yra viešasis juridinis asmuo, vykdantis savivaldybės kontrolės ir audito funkcijas. Tarnyba atskaitinga Joniškio rajono savivaldybės (toliau – Savivaldybė) tarybai.
Tarnybos veiklos tikslas – prižiūrėti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas, patikėjimo teise valdomas valstybės turtas, kaip vykdomas Savivaldybės biudžetas ir naudojami kiti piniginiai ištekliai.
Tarnybos uždaviniai:
· vykdyti Savivaldybės turto ir patikėjimo teise valdomo valstybės turto apskaitos, valdymo, naudojimo ir disponavimo juo kontrolę;
· atlikti Savivaldybės biudžeto vykdymo ir kitų piniginių išteklių naudojimo auditą;
· atlikti eilinius ir Tarnybos veiklos plane nenumatytus finansinius ir veiklos auditus;
· užtikrinti, kad atliekamas finansinis ir veiklos auditas atitiktų valstybinio audito reikalavimus;
· vykdyti prevencines priemones, kad būtų ištaisyti ir nepasikartotų auditų metu nustatyti teisės aktų pažeidimai.
Lietuvos Respublikos vietos savivaldos įstatymas nustato pagrindinius principus, kuriais grindžiama Tarnybos veikla: nepriklausomumo, teisėtumo, viešumo, objektyvumo ir profesionalumo.
Tarnyba savo veikloje vadovaujasi Tarptautiniais audito standartais, Valstybės kontrolieriaus patvirtintais Valstybinio audito reikalavimais, Valstybės kontrolės parengtomis metodikomis.
Tarnyboje 2017 metais dirbo trys valstybės tarnautojai. 
Tarnybos 2017 metų veiklos plane numatyti darbai buvo suplanuoti taip, kad būtų užtikrintas teisės aktuose Tarnybai nustatytų uždavinių ir funkcijų tinkamas įgyvendinimas, įvertinus žmogiškuosius išteklius.
2017 metais Tarnybos audito subjektai ir sritys buvo:
· 7 Savivaldybės biudžeto programos;
· 28 asignavimų valdytojai: Savivaldybės administracija (su padaliniais-seniūnijomis) ir 27  biudžetinės įstaigos ;
· 9 Savivaldybės kontroliuojami viešojo sektoriaus subjektai (4 akcinės ir uždarosios akcinės bendrovės ir 5 viešosios įstaigos, );
·  kiti subjektai, kuriems skiriamos Savivaldybės biudžeto lėšos bei perduodamas valdyti Savivaldybės turtas ( visuomeninės ir kt. organizacijos ir kt.).
· Savivaldybės Tarybos Kontrolės komitetas 2017 m. sausio 5 d. posėdyje[footnoteRef:4] pritarė Tarnybos 2017 metų veiklos planui. Tarnybos 2016 metų veiklos planas buvo patvirtintas Savivaldybės kontrolieriaus įsakymu ir pateiktas Valstybės kontrolei. [4:  Savivaldybės Tarybos Kontrolės komiteto 2017-01-05 protokolas Nr. TK-1.	] 

Tarnyba finansinį ir veiklos auditą vykdo pagal Valstybinio audito reikalavimus  ir grindžia profesionalumo, nuomonės nepriklausomumo, viešojo atskaitingumo, audituojamo subjekto atsakomybės, nuoseklaus apskaitos standartų taikymo, vidaus kontrolės, duomenų prieinamumo, audito metodų tobulinimo, viešųjų ir privačių interesų konflikto vengimo principais.
Auditų ataskaitos ir išvados pateiktos audituotiems subjektams, Savivaldybės merui, Savivaldybės administracijos direktoriui, Kontrolės komitetui, Vyriausybės atstovui Šiaulių apskrityje. 
Vadovaujantis Lietuvos Respublikos vietos savivaldos įstatymo reikalavimais, auditų ataskaitos ir išvados skelbiamos Savivaldybės interneto tinklalapyje www.joniskis.lt.
Tarnyba nuolat vykdė atliekamų auditų valdymą ir vidinę peržiūrą. Audito valdymą ir vidinę bendrąją ir detaliąją peržiūrą vykdė Savivaldybės kontrolierius. Tarnybos išorinę peržiūrą pagal teisės aktų nuostatas vykdo valstybės kontrolė. 2017 metais tarnyba suplanavo ir atliko pagrindines procedūras savivaldybėje pagal grupės auditoriaus (Valstybės kontrolės) numatytas rizikas dėl Nacionalini ataskaitų rinkinio.
Tarnyba, prižiūrėdama, kaip vykdomas Savivaldybės biudžetas, siekdama nustatyti, ar Savivaldybės 2016 metų biudžeto įvykdymo ataskaita (toliau – Ataskaita) bei Konsoliduotų finansinių ataskaitų rinkinys sudaryti pagal Lietuvos Respublikos įstatymus, ar piniginės lėšos bei turtas naudoti pagal teisės aktų reikalavimus, atliko Savivaldybės 2016 metų konsoliduotų finansinių ataskaitų rinkinio finansinį (teisėtumo) auditą[footnoteRef:5]. [5:  Joniškio rajono savivaldybės konsoliduotų ataskaitų rinkinio finansinio (teisėtumo) audito ataskaita 2017-07-14 Nr. KV-06] 

Viešojo sektoriaus atskaitomybės įstatyme nustatyta, kad konsoliduotų ataskaitų rinkinį sudaro savivaldybės biudžetinių įstaigų, savivaldybės išteklių fondų ir kitų savivaldybės kontroliuojamų viešojo sektoriaus subjektų finansinių ataskaitų rinkinys, parengtas kaip vieno viešojo sektoriaus subjekto finansinių ataskaitų rinkinys, ir savivaldybės biudžeto vykdymo ataskaitų rinkinys, kuriame pateikiami savivaldybės biudžeto vykdymo duomenys
Tarnybos pareiga pateikti savivaldybės Tarybai Išvadas dėl šių Ataskaitų rinkinių yra nurodyta Lietuvos Respublikos vietos savivaldos įstatyme ir savivaldybės Tarybos veiklos reglamente.
Pagal įstatymų[footnoteRef:6] nuostatas už Ataskaitų rinkinių parengimą ir pateikimą savivaldybės Tarybai yra atsakinga Savivaldybės administracija. [6:  Lietuvos Respublikos biudžeto sandaros įstatymas, 1990-07-30, Nr. I-430, 35 str. 3 d. (su vėlesniais pakeitimais).Lietuvos respublikos viešojo sektoriaus atskaitomybės įstatymas (Žin., 2007, Nr. 77-3046)] 

Pagal parengtą audito strategiją  Joniškio rajono savivaldybės administracijoje atliktas pilnas finansinis auditas.
Savarankiškos audito procedūros atliktos svarbiausiose audito srityse:
- darbo užmokesčio ir socialinio draudimo srityje;
- sąnaudų ir išlaidų, debetinio ir kreditinio įsiskolinimo, paskolų naudojimo ir apskaitos;
- ilgalaikio turto, atsargų ir investicijų apskaitos srityje;
- biudžeto pajamų, biudžeto vykdymo ir Konsoliduotųjų ataskaitų rinkinių sudarymo.  
Darbo užmokesčio ir socialinio draudimo, socialinių išmokų srityje audito pagrindinės procedūros atliktos Joniškio rajono savivaldybės administracijoje „Saulės“ pagrindinė mokykloje, Žagarės spec. mokykloje, Gasčiūnų pagrindinėje mokykloje, Kriukų pagrindinėje mokykloje, Joniškio vaikų lopšelyje-darželyje „Ąžuoliukas“ , Joniškio vaikų darželyje „Vyturėlis“, Joniškio vaikų lopšelyje-darželyje „Saulutė“, Žagarės vaikų lopšelyje-darželyje „Vyšniukas“, Skaistgirio gimnazijoje.  Kitose įstaigose atliktos analitinės procedūros.
	Ilgalaikio turto, atsargų ir investicijų apskaitos srityje pagrindinės audito procedūros atliktos Joniškio rajono savivaldybės administracijoje Joniškio vaikų lopšelyje darželyje "Saulutė", Žagarės kultūros centre, Žagarės socialinių paslaugų centre, Žagarės gimnazijoje, Kriukų pagrindinėje mokykloje, Mindaugių pagrindinėje mokykloje, Švietimo centre, J. Avyžiaus viešojoje bibliotekoje, Istorijos ir kultūros muziejuje, VšĮ Joniškio ligoninėje. Kitose įstaigose atliktos analitinės procedūros.
Sąnaudų, išlaidų debetinio ir kreditinio įsiskolinimo apskaitos srityse pagrindinės audito procedūros atliktos Joniškio rajono savivaldybės administracijoje,  „Saulės“ pagrindinėje mokykloje, Joniškio vaikų lopšelyje-darželyje „Ąžuoliukas“ , Joniškio vaikų darželyje „Vyturėlis“, Joniškio vaikų lopšelyje-darželyje „Saulutė“, Žagarės gimnazijoje, Gataučių M. Katiliūtės pagrindinėje mokykloje, Sporto centre, Skaistgirio gimnazijoje. Kitose įstaigose atliktos analitinės procedūros.
	Joniškio rajono savivaldybės administracijoje, neskaitant aukščiau minėtų sričių, vidutinės apimties audito procedūros buvo atliktos savivaldybės skolinių įsipareigojimų ir paskolų naudojimo srityje, bei Joniškio rajono savivaldybės 2016 metų biudžeto sudarymo, tvirtinimo ir tikslinimo  audito srityse, savivaldybės biudžeto pajamų ir išlaidų, konsoliduotų finansinių ataskaitų sudarymo srityse.
	Taip pat buvo atliktas savivaldybės skolinimosi rodiklių vertinimas.
	Dėl Savivaldybės  konsoliduoto 2016 metų biudžeto vykdymo ataskaitų rinkinio ir Savivaldybės 2016 metų konsoliduotų finansinių ataskaitų rinkinio pareikšta besąlyginė nuomonė[footnoteRef:7]. Tai reiškia, kad reikšmingų  klaidų ataskaitose nenustatėme. Dėl savivaldybės biudžeto lėšų, savivaldybės turto ir patikėjimo teise valdomo valstybės turto valdymo, naudojimo ir disponavimo jais teisėtumo ir naudojimo įstatymais nustatytiems tikslams pareikšta sąlyginė nuomonė. Tai reiškia kad audito metu buvo neatitikimų teisės aktams, naudojant savivaldybės biudžeto lėšas, valdant, naudojant ir disponuojant savivaldybės nuosavybės  teise valdomu turtu.  [7:  Joniškio rajono savivaldybės  2016 metų konsoliduotų ataskaitų rinkinio finansinio (teisėtumo) audito ataskaita 2017-07-14 Nr. KV-06] 

	Pagal Valstybės ir savivaldybių turto valdymo, naudojimo ir disponavimo juo įstatymą[footnoteRef:8], Savivaldybei nuosavybės teise priklausančio turto ataskaitą (toliau – Turto ataskaitos) rengia savivaldybės administracija ir savivaldybės tarybos reglamente nustatyta tvarka teikia savivaldybės tarybai. [8:  Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, 1998-05-12, Nr. VIII-729 (su vėlesniais pakeitimais).] 

Dėl Joniškio rajono savivaldybės nuosavybės teise valdomo turto 2016 metų ataskaitos duomenų atitikimo  finansinėms ataskaitoms pareikšta besąlyginė nuomonė[footnoteRef:9]. Pateiktos rekomendacijos dėl ataskaitos informatyvumo.             [9:  ] 

           Vykdant kontrolės priemones 2017 metais Tarnyba atliko Socialinio būsto remontui skiriamų lėšų panaudojimo[footnoteRef:10], UAB „Joniškio autobusų parkas“ savų akcijų įsigijimo[footnoteRef:11], NVŠ teikėjų naudojimosi biudžetinių įstaigų patalpomis ir aikštynais[footnoteRef:12], Miesto šventei skirtų lėšų panaudojimo[footnoteRef:13], tarnybinių automobilių naudojimo[footnoteRef:14] vertinimus Savivaldybės kontroliuojamų įmonių valdymo[footnoteRef:15] veiklos auditą.  [10:  Dėl socialinio būsto remontui skirtų lėšų panaudojimo vertinimo 2017-07-04 Nr. KV-05]  [11:  UAB „Joniškio autobusų parkas“ savų akcijų įsigijimo vertinimas 2017-06-28 Nr. KV-04]  [12:  Dėl NVŠ teikėjų naudojimosi savivaldybės biudžetinių įstaigų patalpomis ir aikštynais vertinimo 2017-04-12 Nr. KV-04]  [13:   Dėl Joniškio miesto šventei skirtų lėšų panaudojimo teisėtumo vertinimo 2017-10-26 Nr. KV-10]  [14:  Dėl tarnybinių automobilių naudojimo vertinimo 2017-11-23 Nr. KV-11]  [15:  Dėl kontroliuojamų įmonių valdymo vertinimo 2018-01-04 Nr. KV-01] 

Įvertinta ir pateiktos  Savivaldybės tarybai išvados dėl 572497eurų paskolos[footnoteRef:16] ir 740000 eurų paskolos[footnoteRef:17] ėmimo galimybių.  [16:  Išvada dėl Joniškio rajono savivaldybės 572497 eurų ėmimo galimybių 2017-01-06 Nr. KV-02]  [17:  Išvada Dėl Joniškio rajono savivaldybės 740000 eurų paskolos ėmimo galimybių 2017-02-07 Nr. KV-03 ] 

Su audito ataskaitomis ir  išvadomis galima susipažinti tinklalapyje www.joniskis.lt
Audituotų įstaigų vadovybėms audito ataskaitose ir raštuose pateikta 24 rekomendacijos nustatytų neatitikimų pašalinimui. Įgyvendinta 17,- 3 rekomendacijų įgyvendinimui nesuėjęs numatytas terminas, dėl 4 rekomendacijų įgyvendinimo nepateikta informacija. (Žr. 1 priedą).
Vykdant veiklos planą parengta savivaldybės 2017 metų konsoliduotų ataskaitų rinkinio finansinio ( teisėtumo) audito strategija. Strategijoje, pagal skiriamų asignavimų ir valdomo turto dydį, suplanuota atlikti pilną finansinį auditą Joniškio rajono savivaldybės administracijoje. Parengtos Ilgalaikio turto, atsargų, biologinio turto ir investicijų, Darbo užmokesčio ir soc. draudimo, Sąnaudų ir išlaidų, Ataskaitų sudaymo audito programos. Atrinktos įstaigos, kuriose bus atliekamos detalios procedūros, audito įrodymams, dėl savivaldybės 2017 metų  konsoliduotų ataskaitų rinkinio teisingumo, turto valdymo, naudojimo ir disponavimo juo teisėtumo gauti.   
Dėkojame visų audituotų subjektų vadovams ir darbuotojams už bendradarbiavimą ir geranorišką supratimą, mums atliekant Tarnybos nuostatuose nustatytas funkcijas. Ateityje taip pat tikimės konstruktyvaus dalykinio bendravimo ir bendradarbiavimo. Iš Tarybos narių tikimės objektyvaus Tarnybos veiklos vertinimo, pastabų ir pasiūlymų dėl  audituotinų sričių bei pasiūlymų kaip gerinti darbą.

_____________________
